- On ristiriitaista, että nostetaan suuri haloo opetukseen suunnattujen, erityisesti korkeakoulutettavien, määrärahojen leikkauksesta, mutta samaan aikaan on muotia olla - sanon suoraan: "tyhmä".

- B-luokan median - Big Brotherin, Alastomien treffien ja Iholla-sarjan tapaisten ohjelmien - kaiken kansan nähtäväksi tuomat bimbot ja vasarapäät ovat suorastaan ylpeitä, kun eivät tiedä missä on Joensuu tai mikä on Tanskan pääkaupunki. Saati kuka on Suomen pääministeri tai kumpi maailmansodista käytiin ensin, ensimmäinen vai toinen.

Mainos alkaa

Mainos päättyy

Vallan mielestä huolestuttavinta on, että heitä ihaillaan.

- Tyhmyydestä on ikuisen nuoruuden lisäksi tullut asia, jota jopa tavoitellaan.

- Kokonaisvaltainen tietämys, kansallisten perinteiden arvostaminen, ihmisistä ja luonnosta välittäminen sekä avoin ja joskus utelias suhtautuminen uuteen on sivistystä. Siis sivistys ei ole kirjatietämystä.

- Pidetään itsemme ja Suomi sivistyneenä, niin silloin emme haksahda jokaiseen valemedian tai some-uutisten kohulööppeihin lapsikaappauksista, Syyrian tai Irakin sodan vahingossa väärään paikkaan osuneista täsmäpommituksista tai meille syötettyyn sanomaan mikä on Suomen etu ja mikä ei.

- Vain sivistys auttaa meitä tässä erottamaan valheen ja totuuden vaihtoehtoisista totuuksista.

Pohjois-Karjalan aluetoimiston eversti Asko Valta puhui Puolustusvoimain lippujuhlan päivän seppeleenlaskun yhteydessä sunnuntaina. Samalla juhlittiin valtakunnallisen sankarihauta-alueen kunnostuksen valmistumista.

Suomessa on kaksi valtakunnallista sankarihautaa: Joensuussa ja Lappeenrannassa.

Joensuuhun on haudattu 888 sodissa kaatunutta sankarivainajaa, joista suurin osa on siirtoväkeen kuuluneita ja noin joka neljäs on joensuulainen.

Lisää aiheesta: Lähes 900 sankarivainajan hauta-alue sai uuden ilmeen Joensuussa